THANA ปิดเทรดพุ่งปรี๊ด รับข่าวกลุ่มวิไลลักษณ์เข้า takeover
THANA ปิดเทรดราคาอยู่ที่ 3.74 บ. บวก 0.64 บ. หรือ 20.65% ราคาสูงสุด 3.74 บ. ราคาต่ำสุด 3.24 บ. มูลค่าการซื้อขาย 71.16 ลบ. หลังมีข่าวลือกลุ่มวิไลลักษณ์เข้าเทกโอเวอร์กิจการ
10 ก.ค. 2558

ผู้สื่อข่าวรายงานว่า ราคาหุ้น บริษัท ธนาสิริ กรุ๊ป จำกัด (มหาชน) หรือ THANA ปิดเทรด ราคาอยู่ที่ 3.74 บาท บวก 0.64 บาท หรือ 20.65% ราคาสูงสุด 3.74 บาท ราคาต่ำสุด 3.24 บาท มูลค่าการซื้อขาย 71.16 ล้านบาท หลังมีข่าวลือกลุ่มวิไลลักษณ์เข้าเทกโอเวอร์กิจการ
ทั้งนี้ ราคาหุ้นปรับตัวขึ้น ตอบรับกระแสข่าวลือว่า THANA อยู่ในระหว่างทำข้อตกลงกับกลุ่มบริษัท สามารถคอร์ปอเรชั่น จำกัด (มหาชน) หรือ SAMART โดยมีข่าวว่าเป็นกลุ่มวิไลลักษณ์เข้า takeover หุ้นทั้งหมดของผู้ถือหุ้นใหญ่ จากนั้นเอาโรงแรมมาริออทและคอนโดที่ระยองมูลค่าคงเหลือ 2 พันล้าน และมีโครงการอื่นๆ โรงแรมที่เขาใหญ่มูลค่า 4 พันล้าน และที่ดินของกลุ่มวิไลลักษณ์มูลค่ากว่าหมื่่นล้านจะเข้ามาพัฒนา
ส่วนโครงการเดิม 3 พันล้านของ THANA ยังคงพัฒนาต่อ เพราะกลุ่มวิไลลักษณ์เข้าสวมกิจการ รวมถึงบริษัท รวมพนักงานทีมขายทั้งหมดด้วย